OpenLLM-France/wikimedia huggingface dataset:
# 2011 MD

L'asteroide 2011 MD, descobert el 22 de juny de 2011 pel Licoln Near Earth Asteroid Research Program (LINEAR), va passar a les 17 hores GMT (Greenwich Mean Time) del 27 de juny de 2011 a al voltant de 12 000 km de distància de la superfície terrestre, aproximadament 32 vegades més a prop que la Lluna. Les dimensions de l'asteroide s'estimen entre 10 i 30 metres. Segons una altra font podria estar entre 8 i 18 m.
Encara que inicialment sospitosos de ser escombraries espacials, les observacions posteriors van confirmar que l'objecte és un asteroide. Ja que l'objecte apareixerà prop del sol en el cel durant l'esdeveniment, l'observació només serà possible per un breu període abans del màxim acostament. Els astrònoms aficionats podran observar-ho amb telescopis d'Austràlia, el sud d'Àfrica i les Amèriques.
Emily Baldwin, de la revista Astronomy Now, és citada dient que no hi ha perill de col·lisió i, que si l'asteroide entra en l'atmosfera de la Terra "la major part es cremaria consumint-se en una bola de foc i possiblement es dispersaria en uns pocs meteorits", sense causar dany probable a la vida o béns de la Terra.

## Vegeu també

* Objecte proper a la Terra

## Referències

* 1 2 3 4 5 6 7 8 9 10 «JPL Small-Body Database». [Consulta: 18 gener 2024].
* ↑ Dal Corriere della Sera, edizione online
* ↑ Asteroid to Pass Extremely Close By Earth On Monday
* ↑ Paul Sutherland. «Incoming! Another asteroid to skim by» (en anglès). Arxivat de l'original el 2011-07-01. [Consulta: 27 juny 2018].
* ↑ Scia di luce tra le stelle: è l'asteroide che sfiora la Terra. 27 de juny de 2011.(italià)
* ↑ Tony Flanders. «Asteroid To Buzz Earth Monday, June 27th». Arxivat de l'original el 2011-06-27. [Consulta: 27 juny 2011].

## Enllaços externs

* Animacions mostrant l'acostament Arxivat 2018-06-27 a Wayback Machine. (en anglès)
# Lia Hietala

Lia Hietala (Estocolm, 1993) és una directora de cinema i guionista sueca.

## Vida i obra

Per al seu primer curtmetratge If I say no, Lia Hietala va rebre una beca del noruec Nordnorsk Film Senter, amb l'ajuda de la qual va realitzar la seva segona pel·lícula Min Homosyster, que va rebre entre altres premi el Premi Teddy a la Berlinale 2017. Treballa en l'àmbit del cinema documental i de llargmetratges i va estudiar belles arts a l'escola d'art sueca Konstfack d'Estocolm. Va fer el seu primer llargmetratge documental, Always Amber, juntament amb Hannah Reinikainen. La pel·lícula va celebrar la seva estrena mundial al 70è Festival Internacional de Cinema de Berlín.

## Filmografia

* 2016: If I say no (curtmetratge)
* 2017: Min Homosyster (curtmetratge)
* 2020: Always Amber

## Premis

* Premi Teddy (2017) per Min Homosyster
* Millor curtmetratge internacional al Festival Internacional de Cinema LGBT de Tel-Aviv per "Min Homosyster"
* Millor curtmetratge a la Fire!! Mostra Internacional de Cinema Gai i Lesbià (2017)

## Referències

* ↑ Vladan Petkovic. «Berlinale 2020 Panorama. Review: Always Amber». cineuropa.org.
* ↑ «Teddy Award - The official queer award at the Berlin International Film Festival».
* ↑ «TLVFEST AWARDS 2017 | TLVFest», 22-02-2020.
* ↑ Guanyadors de l'edició de 2017 al web de Fire

## Enllaços externs

* Always Amber al programa de la Berlinale 2020
* Min Homosyster al programa de la Berlinale 2017
# Trachurus murphyi

Trachurus murphyi és una espècie de peix d'aigua salada de la família dels caràngids i de l'ordre dels perciformes. Va ser descrit per l'ictiòleg John T. Nichols el 1920.
Els adults poden assolir fins a 70 cm de longitud total. Es troba al sud-est del Pacífic (Perú, Xile i Equador), sud-oest del Pacífic (Nova Zelanda) i sud-oest de l'Atlàntic (sud de l'Argentina).

## Referències

* ↑ Nichols, John T. (John Treadwell) «A key to the species of Trachurus» (en anglès). Bulletin of the AMNH, v. 42, 1920.
* 1 2 Luna, Susan M.; Bailly, Nicolas. «Trachurus murphyi Nichols, 1920 Chilean jack mackerel» (en anglès). Fishbase.
# Bellville

* No s'ha de confondre amb Belleville.
«Bellville» té aquests significats:
* Bellville (Geòrgia)
* Bellville (Ohio)
* Bellville (Sud-àfrica)
* Bellville (Texas)
# Cantó de Wormhout

El cantó de Wormhout (neerlandès Kanton Wormhout) és una divisió administrativa francesa situat al departament del Nord a la regió dels Alts de França. Forma part del Westhoek (Flandes francès)

## Composició

El cantó aplega 11 comunes:
| Bollezeele (neerlandès: Bollezele) Broxeele (Broksele) Esquelbecq (Ekelsbeke) Herzeele (Herzele) Lederzeele (Lederzele) Ledringhem (Ledringem) | Merckeghem (Merkegem) Nieurlet (Nieuwerleet) Volckerinckhove (Volkerinkhove) Wormhout Zegerscappel (Zegerskappel) |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| | | | | | 14.282 | 15.229 |

## Història

Llista dels consellers generals successius :
| Data d'elecció | Identitat | Partit | Qualitat |
| 2004- | Patrick Valois | UPN | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# EICMA

L'EICMA (inicials d'Esposizione Internazionale Ciclo Motociclo e Accessori), conegut també com a Saló de la Moto de Milà, és una fira comercial de motocicletes que se celebra anualment a Milà, Itàlia. Es tracta de la fira internacional del sector de la motocicleta més important (l'edició del 2018 va atreure més de mig milió de visitants i més de 1.200 marques expositores). L'esdeveniment és sovint emprat pels fabricants per a presentar els seus nous models.
Organitzades per l'EICMA cada any a Milà, les edicions del Saló tenen una durada total de sis dies. El recinte Fiera Milano Rho admet visitants professionals durant els dos primers dies i, després, resta obert al públic en general els quatre darrers. L'horari d'obertura per als visitants comercials és des de les 08:30 el primer dia i les 09:00 el segon fins a les 18:30 els dos dies. Per al públic en general, l'horari d'obertura comença des de les 09:30 tots els dies fins a les 18:30. L'única excepció és el quart dia, quan l'hora de tancament és a les 22:00.

## Referències

* ↑ «EICMA 2018 facts and figures» (PDF) (en anglès). Arxivat de l'original el 2022-07-13. [Consulta: 15 maig 2019].
* ↑ «EICMA Moto Italy , Milan Overview» (en anglès). Arxivat de l'original el 2023-06-01. [Consulta: 19 novembre 2019].

## Enllaços externs

* EICMA - Lloc web oficial (italià)
# Selecció d'hoquei sobre patins masculina dels Estats Units

La selecció d'hoquei sobre patins masculina dels Estats Units és l'equip masculí que representa la Federació dels Estats Units de Patinatge en competicions internacionals d'hoquei sobre patins. La federació americana es va fundar l'any 1972. Ha guanyat en dues ocasions el Campionat del Món "B".

## Palmarès

* 2 Campionats del món "B": 1996 i 2008.
# 2011 QF99

2011 QF$_{99}$ és el primer i, a partir del 2015, l'únic troià conegut d'Urà. Va ser descobert el 2011 durant un profund estudi dels objectes transneptunians dut a terme amb el Telescopi Canadà, França, Hawaii. Es creu que és d'uns 60 km de diàmetre, i se suposa que té una albedo de 0,05.
2011 QF$_{99}$ orbita temporalment a prop del punt de Lagrange L4 d'Urà (que el porta Urà). Continuarà amb la libració al voltant de l'L4 durant almenys 70.000 anys i encara seguirà coorbitant a Urà fins a tres milions d'anys abans de convertir-se en un centaure. 2011 QF$_{99}$ és doncs, un troià temporal d'Urà; és un centaure capturat fa algun temps.
Generalment els troians Urà s'espera que són inestables i cap d'ells es creu que són d'origen primordial. Una simulació ha portat a la conclusió que en un moment donat, el 0,4% dels centaures en la població dispersa dins de 34 ua serien coorbitals d'Urà, dels quals el 64% (0,256% de tots els centaures) estarien en òrbites de ferradura, el 10% (0,04%) serien quasi-satèl·lits, i el 26% (0,104%) serien troians (dividits equitativament entre els grups L₄ i L₅).

## Referències

* 1 2 3 4 5 6 7 8 9 «JPL Small-Body Database». [Consulta: 18 gener 2024].
* ↑ Afirmat a: JPL Small-Body Database. Identificador JPL Small-Body Database: 3632683.
* 1 2 3 4 5 Alexandersen, M.; Gladman, B.; Greenstreet, S.; Kavelaars, J. J.; Petit, J. -M.; Gwyn, S. «A Uranian Trojan and the Frequency of Temporary Giant-Planet Co-Orbitals». Science, 341, 6149, 2013, pàg. 994–997. arXiv: 1303.5774. Bibcode: 2013Sci...341..994A. DOI: 10.1126/science.1238072. PMID: 23990557.
* ↑ Choi, C. Q. «First 'Trojan' Asteroid Companion of Uranus Found». Space.com web site. TechMediaNetwork, 29-08-2013. [Consulta: 3 setembre 2013].
* ↑ Alexandersen, M.; Kavelaars, J.; Petit, J.; Gladman, B. «MPEC 2013-F19: 2011 QF99». IAU, 18-03-2013. [Consulta: 3 setembre 2013].
# Lars Michaelsen

Lars Michaelsen (Farum, 13 de març de 1969) és un ciclista danès, ja retirat, que fou professional entre 1994 i 2007.
Els seus principals èxits esportius foren la Gant-Wevelgem de 1995 i una etapa de la Volta a Espanya de 1997. En aquesta mateixa edició va liderar la cursa durant quatre etapes. Durant la seva carrera esportiva va prendre part en quatre edicions dels Jocs Olímpics d'estiu, el 1992, 1996, 2000 i 2004. Una vegada retirat passà a exercir de director esportiu en diferents equips: Saxo-Tinkoff, Astana i NTT Pro Cycling.

## Palmarès

* 1990
** Vencedor d'una etapa de la Volta a Suècia
* 1991
** 1r a la París-Tours amateur
* 1994
** 1r a la París-Bourges
* 1995
** 1r a la Gant-Wevelgem
* 1997
** Vencedor d'una etapa de la Volta a Espanya
** Vencedor d'una etapa de la Volta a Burgos
* 1999
** Vencedor de 2 etapes de la Trans Canadà
* 2000
** 1r al Memorial Rik van Steenbergen
** Vencedor d'una etapa de la Volta a Dinamarca
* 2003
** Vencedor d'una etapa dels Quatre dies de Dunkerque
** Vencedor d'una etapa de la Hessen Rundfahrt
* 2005
** 1r al Tour de Qatar i vencedor d'una etapa
* 2006
** Vencedor d'una etapa del Tour de Georgia

### Resultats al Tour de França

* 1995. Abandona (3a etapa)
* 1998. Eliminat junt amb tot l'equip Festina (11a etapa)
* 1999. 116è de la classificació general

### Resultats a la Volta a Espanya

* 1997. 71è de la classificació general. Vencedor d'una etapa. Porta el mallot or durant 4 etapes
* 2001. Abandona (5a etapa)

### Resultats al Giro d'Itàlia

* 2002. 112è de la classificació general

## Referències

* ↑ «MICHAELSEN Lars (Lars Neiendam)». [Consulta: 29 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Lars MICHAELSEN» (en italià). [Consulta: 29 novembre 2022].
* ↑ «Olympedia – Lars Michaelsen». [Consulta: 29 novembre 2022].
* ↑ Bertrand Latour. «Michaelsen arrive, McGee s'en va», 20-10-2012.
* ↑ Route - Lars Michaelsen, directeur sportif de Dimension-Data

## Enllaços externs

* Fitxa de Lars Michaelsen a sitiodeciclismo.net
# Torre d'Abbacurrente

La Torre d'Abbacurrente és una torre de guaita situada sobre un sortint rocós de la costa a l'est de Port de Torres, a l'illa de Sardenya (Itàlia). El nom prové del lloc on està situada, amb la platja homònima, que actualment s'anomena Platamona.
Construïda entre 1572 i 1577, té forma troncocònica, amb una estructura senzilla feta amb pedra calcària. De 10 metres d'alçada, disposava d'una sola planta, amb accés a uns 4 metres del terra. Al terrat s'hi accedia a través d'una trapa. Acollia una petita guarnició, d'un comandant i dos soldats, que mantenien contacte visual amb les torres del golf d'Asinara.
Deteriorada per les onades del mar, va ser reparada el 2009, però la seva base segueix en perill d'erosió.

## Referències

* 1 2 «La torre d'Abbacurrente al litoral de Platamona». La Nuova Sardegna, 27-06-2013.
* ↑ «Torre d'Abbacurrente» (en italià). Visit Italy.
* ↑ «Torre d'Abbacurrente en risc: SOS de PlataGreen». Porto Torres 24, 06-03-2017.
# Capella de l'Assumpció (Tortosa)

La Capella de l'Assumpció és una obra del monumentalisme academicista de Tortosa inclosa a l'Inventari del Patrimoni Arquitectònic de Catalunya.

## Descripció

Capella d'una sola nau situada dins del recinte del Seminari. Presenta un interior força decoratiu sobretot pel que al presbiteri i la cúpula. Tot el conjunt està policromat amb escenes religioses; presidint la cúpula hi ha inscrita en un medalló Crist i els quatre evangelistes al voltant, i a la part inferior cinc arcades on s'inscriuen escenes de la vida de Crist, tres centrals darrere l'altar i dues laterals. El sostre també està ornamentat per motius geomètrics i vegetals amb tons vermellosos.

## Referències

* ↑ «Capella de l'Assumpció». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2018].
# Economia del Gabon

Gabon té una renda per capita que és el triple de la de moltes nacions de l'Àfrica subsahariana. Encara que per una alta desigualtat en els ingressos una àmplia proporció de la població és pobra. Gabon va dependre de la llenya i del manganès fins que es va descobrir petroli a principis dels 70. Ara el sector del petroli suposa el 50% del PNB i el 80% de les exportacions. La producció de petroli ara està disminuint del seu apogeu de 370.000 barrils per dia en 1997. La caiguda dels preus del petroli en 1998 va tenir un impacte negatiu en els beneficis del govern i l'economia.
El 1997 una missió del Fons Monetari Internacional va criticar el govern de Gabon per la seva excessiva despesa fos del planejat en el pressupost, a més d'excessiva presa de préstecs al costat del banc central i de la demora dels processos de privatització.

## Referències

* 1 2 https://www.cia.gov/library/publications/the-world-factbook/geos/gb.html Arxivat 2020-04-22 a Wayback Machine.
# Selecció d'hoquei sobre patins masculina del Brasil

La selecció d'hoquei sobre patins masculina de Brasil és l'equip masculí que representa la Confederação Brasileira de Hóquei e Patinação (CBHP) en competicions internacionals d'hoquei sobre patins. La CBHP es va fundar l'any 1988. L'any 1990 va guanyar el Campionat del Món "B".

## Palmarès

* 1 Campionat del món "B" : 1990

## Referències

* ↑ «Estatuts de la CBHP». Confederació Brasilera d'Hoquei i Patinatge. Arxivat de l'original el 2011-07-06. [Consulta: 12 juliol 2010].

## Enllaços externs

* Confederació Brasilera d'Hoquei i Patinatge (portuguès)
# A la deriva

«A la deriva» té aquests significats:
* A la deriva (pel·lícula de 2006), pel·lícula alemanya dirigida per Hans Horn
* A la deriva (pel·lícula de 2009), pel·lícula catalana dirigida per Ventura Pons
# Live ?!*@ Like a Suicide

Live Like a Suicide és el primer treball de la banda de hard rock estatunidenc Guns N' Roses, llançat el 16 de desembre de 1986.
Va ser produït independentment sota el seu propi segell, UZI Suicide. Cal referir-se a que la banda en aquesta època que no comptaven amb suport d'un mànager, i van rebre diverses amenaces legals durant el seu procés.
No obstant això, la banda rep un èxit important per al seu reconeixement.
La banda va signar el contracte el 26 de març de 1986 amb Geffen Records, el segell discogràfic de David Geffen un amic de la família de Slash. Alan Niven que havia treballat amb Great White passa a ser el seu nou mànager.
Va vendre només 10.000 còpies.

## Llista de cançons

| Número | Títol | Autor(s) | Durada |
| 1 | Reckless Life | Axl Rose, Izzy Stradlin, Slash | 3:20 |
| 2 | Nice Boys | Rose Tattoo | 3:03 |
| 3 | Move to the City | Izzy Stradlin, Del James, Chris Weber | 3:42 |
| 4 | Mama Kin | Steven Tyler (Aerosmith) | 3:57 |

## Membres

* Axl Rose: Veu principal
* Izzy Stradlin: Guitarra rítmica i coros
* Duff McKagan: Baix i cors
* Slash: Guitarra solista
* Steven Adler: Bateria i percussió
# Titus Coponi

Titus Coponi (en llatí Titus Coponius) va ser un noble de Tibur del segle ii aC o començaments del segle i aC, que formava part de la família dels Coponi.
Va ser reconegut ciutadà romà com a compensació, després de la condemna de Gai Massó (Caius Masso) a qui ell havia acusat.

## Referències

* ↑ Ciceró. Pro Balbo 23
# Cascades Hiilawe

Les cascades Hiilawe (o cascades Hi'ilawe) és una de les cascades d'aigua més altes i cabaloses de Hawaii, situades a la Big Island. L'aigua de la riera Lalakea cau des de 442 m d'altura (amb una caiguda principal de 366 m) cap a la vall de Waipio.
Per sobre de les cascades, la riera Lalakea s'ha desviat per aprofitar l'aigua per a regadius, de manera que les cascades es poden assecar fins i tot durant la humida primavera del mes de març.

## Referències

* ↑ «Hi'ilawe Falls - World Waterfall Database». world-waterfalls.com. Arxivat de l'original el 28 de setembre 2018. [Consulta: 21 desembre 2016].
* ↑ «Hiilawe Falls (Waipi'o Valley / Kohala Coast, Big Island of Hawaii, USA)». world-of-waterfalls.com. [Consulta: 21 desembre 2016].

## Vegeu també

* Llista de cascades
# Bernat d'Itàlia

Bernat d'Itàlia (vers 797 – 17 d'abril de 818). Fou rei dels Llombards des de 813 fins a 817. Net de Carlemany, era un fill il·legítim de Pipí, rei dels Llombards.

## Biografia

A la mort de son pare, estava destinat a ser rei dels Llombards, però el seu avi, Carlemany va esperar que complís els 15 anys abans d'enviar-lo per prendre el control d'Itàlia, en 812. Va rebre la dignitat reial en Abril de 813, governant però, sota la tutela d'un net de Carles Martel, Adalhart, cosí i antic tutor de son pare i potser parent de sa mare.
Després de la mort de Carlemany, va prestar homenatge al nou Emperador, el seu oncle Lluís el Pietós. En Juliol de 817, aquest últim, sota la influència de l'entorn de l'Emperadriu Ermengarda, li va retirar el govern d'Itàlia i el títol reial, amb la intenció de proclamar algun dels seus fills.
Malgrat que havia motius per a la revolta, Bernat, en un primer moment no va fer cap moviment. Però en desembre de 817, amb el suport de grans personatges com ara Anselm, bisbe de Milà, pren les armes contra el seu oncle. Aquest el va sotmetre obligant-lo implorar-li perdó en Chalon-sur-Saône. Deportat a Aix-la-Chapelle, el van condemnar a mort. Afectat per l'agitació que es viu en eixos moments, provocada pels seus propis fills, Lluís el Pietós, sembla que es va apiadar del seu nebot, commutant la pena de mort per la de ser cegat amb un ferro candent. Bernard va morir tres dies més tard, a conseqüència del suplici.

## Núpcies i descendents

Cap a 813, estava casat amb una dona anomenada Cunegunda. La filiació d'aquesta dona no és coneguda, però el seu nom coincideix amb el de Cunegunda, esposa de Guillem de Gel·lona, i mare d'un tal Heribert, nom que apareix també entre els descendents de Bernat. Cronològicament l'esposa de Bernat podria ser la filla petita de Guillem de Gel·lona i Cunegunda.

## Llegendari rei de les Balears

Pere Antoni Beuter a Segunda parte de la crónica general de España (1551), afirmà que les Balears varen pertànyer a Bernat, rei d'Itàlia i net de Carlemany, i en confià el seu govern a Ermenguer d'Empuries. L'afirmació no es troba avalada per cap font documental medieval coneguda, tret de la demanda d'ajut que els balears formularen a Carlemany el 799 davant els atacs musulmans i un combar naval en aigües balears dirigit per Ermenguer contra la flota musulmana, procedent de Còrsega, l'any 813.
Aquesta llegenda va tenir certa fortuna en la historiografia romàntica i ha donat peu a vincular, sense que tampoc compti amb cap fonament, aquest Bernat al personatge d'algunes Rondalles Mallorquines en les que el prototipus del fill bo del rei s'anomena, invariablement, així.

## Referències

* ↑ Segunda parte de la crónica general de España, segona part, cap. XII, pàg. 63
* ↑ Campaner y Fuertes, Álvaro. La Dominación Islamita en las Baleares. Palma (Mallorca): Miquel Font, editor, 1989. ISBN 84-86366-33-X. Faccimil, original de 1888. pp. 11-14
# Sinagoga Coral de Kaunas

La Sinagoga Coral de Kaunas - Kauno choralinė sinagoga en lituà - és una de les dues sinagogues corals operatives a Lituània. És a la ciutat de Kaunas, la segona ciutat en nombre d'habitants de Lituània amb 355.550 habitants. La sinagoga neobarroca va ser construïda l'any 1872. Abans de l'Holocaust a Lituània, la ciutat tenia unes 25 sinagogues. A l'interior de l'edifici hi ha un monument dedicat als nens jueus lituans assassinats durant la Xoà.
* Entrada
* Al sostre
* Vista de la sinagoga
* Monument a les víctimes de l'Holocaust
* Aron ha-Qodeix i faristol
* Deu Manaments
* Plaques commemoratives amb els noms dels soldats jueus que van morir a la Primera Guerra Mundial i les víctimes de l'Holocaust

## Referències

* ↑ «zydai.lt». Arxivat de l'original el 2014-01-20. [Consulta: 5 abril 2015].
* ↑ jewishencyclopedia.com
# Zhejiangopterus

Zhejiangopterus (de Zhejiang, una província xinesa i el grec πτερόεις, alat) és un gènere de pterosaures pterodactiloïdeus que va viure a la Xina durant en el període Cretaci inferior. Només s'ha identificat una espècie, Zhejianopterus linhaiensis.
Era un gran pterosaure amb una envergadura d'uns cinc metres. Tenia un crani llarg, baix i arquejat, sense cresta. Els orificis nasals i la finestra antorbitària típica dels arcosaures estaven unides i formaven una única obertura oval que ocupava gairebé la meitat de la longitud del crani. El bec era llarg, prim i punxegut, i mancava de dents.
El primer fòssil es va descobrir l'abril de 1986, quan Chengfa Xu, un jove veí d'Aolicun, un poble del municipi de Linhai a la província de Zhejiang, va trobar d'un esquelet fòssil gairebé complet en extraure toba calcària d'una pedrera prop del poble. Hua Ming, el director del Museu d'Història Natural de Zhejiang, va comprovar el descobriment i va classificar la troballa a l'ordre dels Pterosauria. Els cercadors Feng Wei, Zhenquan Cai i Weitang Wu van continuar investigant el jaciment i van confirmar que l'exemplar deriva de sediments del Cretaci. Linhai, el municipi on va ser descobert, va donar l'epitet de l'espècie.

## Referències

* ↑ Cai, Zhengquan; Feng, Wei «Zhejiangopterus linhaiensis (Pterosauria) from the Upper Cretaceous of Linhai, Zhejiang, China» (pdf) (en anglès, traduït del xinès). Vertebrata PalAsiatica, 32, 3, 1994, pàg. 181-194.
* ↑ Witton, Mark P.; Naish, Darren «A Reappraisal of Azhdarchid Pterosaur Functional Morphology and Paleoecology» (en anglès). PLoS ONE, 3, 5, 2008, pàg. e2271. DOI: 10.1371/journal.pone.0002271. ISSN: 1932-6203. PMC: PMC2386974. PMID: 18509539.
* ↑ Witton & Naish, 2008.
* 1 2 Cai i Feng, 1994, p. 1.
Pterosauromorpha :
Regne: Animalia
Filum: Chordata
Classe: Sauropsida
Clade: Avemetatarsalia :
Pterosauromorpha :
Pterodactylomorpha :
Lophocratia :
Ornithocheiroidea :
Pteranodontoidea :
Vegeu també: Cronologia de la investigació del pterosaure • Filogènesi dels pterosaures • Llista de gèneres de pterosaures :
# Adobe Creative Suite

Adobe Creative Suite és una col·lecció d'aplicacions per a disseny gràfic, edició de vídeo i desenvolupament web creada per Adobe Systems.

## Bibliografia

* Foster, Jeff. "Adobe SpeedGrade CS6 provides powerful, advanced video color grading" 12 de juliol de 2012: http://www.macworld.com/article/1167420/adobe_speedgrade_cs6_provides_powerful_advanced_video_color_grading.html Arxivat 2014-07-09 a Wayback Machine.

## Enllaços externs

* Adobe Creative Suite
# Torrent de Cal Mestret

El torrent de Cal Mestret és un torrent del terme municipal de Sant Quirze Safaja, a la comarca del Moianès.
És al sector oriental del terme, en terres de l'antic poble rural de Bertí, a l'angle sud-oriental del terme municipal, en el vessant sud-oriental del Puig Ciró. Des d'aquell lloc davalla cap a ponent pel nord del Grau Mercader i pel sud del Puig Ciró, fins que, just al costat sud de Cal Mestret, torç cap al nord-oest. En aquest tram el torrent discorre paral·lel pel nord al Camí del Traver. Deixa a ponent la masia del Traver i el cim de la Putjota Gran, i al cap de poc rep per la dreta el torrent del Sot del Grau. Deixa a l'esquerra la Baga del Traver, i al cap de poc, al sud-oest del Clascar, s'ajunta amb el torrent de Bertí per tal de formar el torrent del Traver.

## Enllaços externs

* El torrent de Cal Mestret i el seu entorn, a l'Institut Cartogràfic de Catalunya